Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 249/14/4404	Nové Zámky, 16.10.2014
EEČ : 2-33-138-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek tomu, že právoplatným rozsudkom Okresného súdu v Nových Zámkoch spisovej značky 7P/65/2010 zo dňa 7. apríla 2010 bol zaviazaný platiť výživné na svoju maloletú dcéru XXXXX, narodenú dňa XXXXX, sumu 50,- € mesačne k rukám matky XXXXX, bytom XXXXX, a to vždy do 15. dňa toho ktorého mesiaca, pričom bol zaviazaný splácať zročné výživné za obdobie od 31. júla 2009 do 31. marca 2010 v sume 401,61 € v splátkach po 25,- € mesačne spolu s bežným výživným až do vyrovnania pod stratou výhody splátok počnúc od právoplatnosti rozsudku, tieto záväzky si neplnil a za obdobie od 1. septembra 2013 do 26. septembra na výživnom dlhoval 660,- €

lebo zanikla trestnosť činu

Odôvodnenie:
Poverený príslušník Okresného riaditeľstva Policajného zboru, Obvodného oddelenia PZ Šurany svojím uznesením ČVS: ORP-296/SU-NZ-2014 z 21.03.2014 podľa § 199 odsek 1 Trestného poriadku začal trestné stíhanie a svojím ďalším uznesením z 16.04.2014 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona, ktorého sa dopustil tak, že napriek tomu, že právoplatným rozsudkom Okresného súdu v Nových Zámkoch sp. zn. 7P/65/2010 z 07.04.2010 bol zaviazaný platiť výživné na svoju maloletú dcéru XXXXX, narodenú dňa XXXXX, sumu 50,- € mesačne k rukám matky XXXXX, bytom XXXXX, a to vždy do 15. dňa toho ktorého mesiaca, pričom bol zaviazaný splácať zročné výživné za obdobie od XXXXX do 31.03.2010 v sume 401,61 € v splátkach po 25,- € mesačne spolu s bežným výživným až do vyrovnania pod stratou výhody splátok počnúc od právoplatnosti rozsudku, tieto záväzky si neplnil a za obdobie od 01.09.2013 do dňa vznesenia obvinenia na výživnom dlhoval 400,- €.
	Dňa 29.09.2014 poverený príslušník PZ vypočul matku maloletej XXXXX XXXXX. Táto potvrdila, že obvinený XXXXX jej dňa 27.05.2014 a potom dňa 03.07.2014 poslal po 200,- €. Napokon jej dňa poslal 260,- €. Spolu jej teda poslal 660,- €. Ku dňu tohto výsluchu teda už nemal žiadny dlh na výživnom. Zaplatenie dlžnej sumy na výživnom je potvrdené aj poštovými poukazmi, zdokumentovanými vo vyšetrovacom spise.
	Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor